Rootshorga

Rootshorga er et isfritt fjellparti i den søndre delen av H.U. Sverdrupfjella i Dronning Maud Land. Det ligger sør for Skarsnuten mellom Reecedalen og Skarsdalen og omfatter toppene Horgehest, Oppkuven og Gavlen. Høyeste punkt måler 2722 moh.

Området ble oppdaget og kartlagt av den tredje tyske antarktisekspedisjonen (1938–39) under ledelse av Alfred Ritscher. Fjellet ble ytterligere undersøkt og flyfotografert under Maudheimekspedisjonen 1949–52 og Den norske antarktisekspedisjonen 1956–60. Basert på disse dataene utarbeidet norske kartografer kart over området og navnga det etter Maudheimekspedisjonens sjefsgeolog, kanadieren Ernest Frederick Roots.

 Se også 
Liste over fjell i Dronning Maud Land

 Referanser 

Kategori:Fjell i Dronning Maud Land
Kategori:Artikler i Antarktis-prosjektet
Kategori:H.U. Sverdrupfjella
Kategori:Fjell over 2000 meter